open-index/open-wikipedia-markdown huggingface dataset:
פורד סוג 48

**פורד סוג 48** (באנגלית: **Ford Model 48**) היא מכונית משפחתית, מתוצרת חברת פורד, ארצות הברית, אשר יוצרה בין השנים 1935–1936.

דגם "פורד סוג 48" התבסס על דגם "1932 Ford Model B".

יוצרו 820,000 יחידות.

## תצורות
* 4 דלתות - סדאן
* 2 דלתות - רודסטר
* 4 דלתות - קבריולה
* 2 דלתות - קופה
* 4 דלתות - סטיישן
* 2 דלתות - טנדר בתצורת "Coupé utility"
* 2 דלתות - טנדר

## רמות גימור
* סטנדרט (Standard)
* דה-לוקס (De Luxe)

## תמונות

קובץ:1935 Ford Model 48 730 De Luxe Fordor Sedan 5283.jpg | פורד סוג 48, שנת 1935, סדאן, 4 דלתות, דה-לוקס
קובץ:1935 Ford Model 48 760 Cabriolet BYL256.jpg | פורד סוג 48, שנת 1935, רודסטר, 2 דלתות
קובץ:1935 Ford Model 48 770 De Luxe Coupe NBJ077 2.jpg| פורד סוג 48, שנת 1935, קופה (דה-לוקס)
קובץ:1935 Ford Model 48 730 De Luxe Fordor Touring Sedan.jpg  | פורד סוג 48, שנת 1935, סדאן, 4 דלתות, דה-לוקס
קובץ:1936 Ford Model 48 Standard Sedan.jpg| פורד סוג 48, שנת 1936, סדאן, 4 דלתות (גג בד נפתח בחלקו)
קובץ:Ford V8 Modell 48, 1935-ös kiadású személygépkocsi. Fortepan 72328.jpg | פורד סוג 48, שנת 1935, סדאן, 4 דלתות
קובץ:MHV Ford V8 Model 48 02.jpg | פורד סוג 48 קופה תצורת "rumble-seat" (תא מטען אחורי - 2 מושבים נשלפים)
קובץ:1935 Ford Model B Woodie.JPG | פורד סוג 48 - סטיישן, שנת 1935
קובץ:1935 Ford Model 48 Coupe Utility.jpg | פורד סוג 48 טנדר בתצורת "Coupé utility"
קובץ:1938 Ford Model 48 Coupe Utility (8478777277).jpg | פורד סוג 48 טנדר בתצורת "Coupé utility"
קובץ:1935 Ford Model 48 Pickup.jpg | פורד סוג 48 - טנדר, שנת 1935
קובץ:Fannin County Museum of History June 2017 09 (1936 Ford Model 48).jpg | פורד סוג 48, קבריולט, 4 דלתות
קובץ:1935 Ford Model 48 720 Coupe.jpg  | פורד סוג 48 - קופה, שנת 1935
קובץ:1935 Ford Model 48 760 Cabriolet.jpg| פורד סוג 48 - רודסטר, שנת 1935


## ראו גם
* פורד

## לקריאה נוספת
* פורד סוג 48 - תמונות

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1935
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קטגוריה:מכוניות קבריולה
קטגוריה:טנדרים
48
קטגוריה:מכוניות אמריקאיות
קטגוריה:כלי רכב המיוצרים ברומניה
פרדיננד מיינדינג

**ארנסט פרדיננד אדולף מיינדינג** (11 בינואר 1806 - 30 במאי 1885) היה מתמטיקאי גרמני-רוסי הידוע בשל התרומות שלו בנוגע לגאומטריה דיפרנציאלית. הוא המשיך את עבודתו של קרל פרידריך גאוס על הגאומטריה הדיפרנציאלית של משטחים, במיוחד את ההיבטים הקשורים בגאומטריה הפנימית (intrinsic geometry) של משטחים, ולעיתים מתואר כמתמטיקאי החשוב ביותר לתחום הגאומטריה הדיפרנציאלית בתקופה שבין גאוס לברנהרד רימן. מיינדינג הציג את המונח המתמטי של עקמומיות גיאודזית, אף שהוא לא כינה אותו כך והראשון שנתן לו שם זה הוא המתמטיקאי הצרפתי פייר אוסיין בונה ב-1848. מיינדינג חקר שאלות של עיקום איזומטרי של משטחים והוכיח את האינווריאנטיות של העקמומיות הגיאודזית תחת עיקומים איזומטריים (גאוס הגיע לתוצאה זאת עוד ב-1825, אך הוא לא פרסם זאת). הוא חקר משטחי ישרים, משטחי סיבוב, ונתן את הדוגמה הראשונה למשטח עם עקמומיות גאוס שלילית קבועה - הפסאודוספירה. הוא קבע עקומים גיאודזיים על המשטח הזה, ובשנת 1840 הגיע אף ליותר מכך; תוצאותיו על הגאומטריה של משולשים גיאודזיים על הפסאודוספירה הראו שהם מצייתים לחוקי הטריגונומטריה ההיפרבולית (התקפה בגאומטריה היפרבולית), ובכך חזו את הגישה של אאוג'ניו בלטראמי ליסודות הגאומטריה הלא-אוקלידית (מ-1868).

## עבודתו
נוסף על עבודתו החשובה בתחום הגאומטריה הדיפרנציאלית, מיינדינג חקר גם משוואות דיפרנציאליות (על עבודתו בתחום זכה בפרס דמידוב לשנת 1861 של אקדמיית סנט-פטרסבורג), עקומים אלגבריים, שברים משולבים ומכניקה אנליטית. רשימת הפרסומים שלו כוללת 60 כותרים, ביניהם מספר ספרים. רבים מהישגיו המדעיים זכו להוקרה רק לאחר מותו.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים גרמנים
קטגוריה:מתמטיקאים רוסים
קטגוריה:רוסים ממוצא גרמני
קטגוריה:רוסים שנולדו ב-1806
קטגוריה:גרמנים שנולדו ב-1806
קטגוריה:גרמנים שנפטרו ב-1885
קטגוריה:רוסים שנפטרו ב-1885
מטרו (סרט, 2013)

**מטרו** (ברוסית: **Метро́**) הוא שמו של סרט אסונות רוסי בבימויו של אנטון מגרדיצ'ב, על פי רומן באותו השם מאת דמיטרי סאפונוב.

הקרנת הבכורה תוכננה ל-21 בדצמבר 2012, אך נדחתה ל-21 בפברואר 2013. הגרסה הטלוויזיונית של הסרט שודרה ב-29 בדצמבר אותה שנה בערוץ הראשון.

בניית בנייני משרדים חדשים במוסקבה גורמת לתאונה נוראה. עקב פגיעה בתשתית הרכבת התחתית בעיר עומדת בפני אסון שעלול להרוס את הבירה. בקיר המנהרה של הרכבת התחתית במוסקבה, הנחשבת לעמוסה בעולם, נפער חור שדרכו מים מתחילים לפרוץ מתוך נהר מוסקבה. שלל דמויות, שהשוני ביניהם גובר על המשותף ביניהם חייבים לשתף פעולה כדי להציל את עצמם.

## תקציר עלילת הסרט
מנהרות המטרו המשתרעות מתחת לרחובות מוסקבה מתחילות לקרוס בעקבות הבנייה המסיבית במרכז העיר, והנהר שזורם לאורך העיר גורם לשיטפונות במנהרות התת-קרקעיים.

ד"ר אנדריי גארין, רופא שנקלע לאזור האסון עם בתו מחליט להציל את המצב אך לשם כך הוא נאלץ לשתף פעולה עם, ולדיסלב, המאהב של אשתו אירינה. על מנת להחזיר לעצמו את האהבה, את המשפחה ואת האושר שהיה לו, הוא צריך קודם כל לשרוד.

## צוות השחקנים
*סרגיי פוסקפליס — אנדריי גארין
*סבטלנה חודצ'נקובה — אירינה גארינה
*אנטולי בליי — ולדיסלב קונסטנטינוב

## ביקורת
הסרט קיבל בעיקר ביקורות חיוביות מהמבקרים. עם זאת, הסרט קיבל הרבה ביקורות שליליות.

## פרסים

## קישורים חיצוניים

* אתר האינטרנט הרשמי של הסרט

## הערות שוליים

קטגוריה:סרטי דרמה רוסיים
קטגוריה:סרטי מתח רוסיים
קטגוריה:סרטי 2013
קטגוריה:סרטי אנטון מגרדיצ'ב
קטגוריה:מוסקבה בקולנוע
טבעת התחבורה השלישית

**טבעת התחבורה השלישית** (רוסית **Третье транспортное кольцо** או **ТТК**) הוא כביש טבעת במוסקבה. ממוקם בין טבעת הגנים וכביש הטבעת של מוסקבה.

האורך הכולל של הכביש הוא 35.1 ק"מ, מתוכם כ-19 ק"מ הם אסטקדות (כביש עילי) כ-5 ק"מ מנהרות. רוחב הכביש בקטעים הראשיים הוא לפחות 8 נתיבים.

בכביש טבעת התחבורה השלישית יש 17 מחלפי תחבורה. מעברי הולכי רגל קרקעיים וצמתים עם כבישים אחרים על רמה אחת אינם זמינים כדי להבטיח תנועה רציפה במהירות גבוהה לאורך הכביש כולו.

רוב הכביש נבנה בסוף שנות ה-90 תחילת שנות ה -2000. ב-2005 הכביש כולו נפתח לתנועה.

## קישורים חיצוניים

## הערות שוליים

קטגוריה:אירופה: כבישים היקפיים
קטגוריה:מוסקבה: כבישים
קתרינה סקורסון

**קתרינה סקורסון** (באנגלית: **Caterina Scorsone**; נולדה ב-16 באוקטובר 1981) היא שחקנית קנדית. ידועה בעיקר מתפקידיה בטלוויזיה בסדרת הדרמה "נעדרים" (2003–2006) בתפקיד ג'סיקה מסטריאני, ומתפקידה החל משנת 2010 בסדרת הדרמה הרפואית של ABC, "האנטומיה של גריי", ובסדרת הבת שלה, "מרפאה פרטית" בתפקיד ד"ר אמיליה שפרד.

## ביוגרפיה
סקורסון נולדה בטורונטו, אונטריו, קנדה והיא הבת האמצעית במשפחה, אביה, אנטוניו ברונו סקורסון הוא עובד סוציאלי, ואימה, סוזאן רוזל סקורסון היא אנתרופולוגית חברתית. היא גדלה כקתולית. אחת מאחיותיה הגדולות היא השחקנית פרנצ'סקה סקורסון. היא למדה באקדמיה לאומנות על שם הקרדינל קרטר, שם היא כיכבה במחזה "אוקלהומה!" ובהפקות נוספות. כמו כן, למדה בבית הספר האלטרנטיבי "Subway Academy II".

היא למדה באוניברסיטת טורונטו ספרות ופילוסופיה וסיימה את לימודיה ב-2005.

בשנת 2017, חשפה במסגרת הקמפיין metoo# שהוטרדה על ידי ג'יימס טובאק.

## קריירה
בשנת 1998 שיחקה בסרט הטלוויזיה האמריקאי "Rescuers: Stories of Courage: Two Families" לצד דריל האנה.

פריצת הדרך של סקורסון הייתה בסדרה "נעדרים" (2003–2006) בתפקיד ג'סיקה מסטריאני, צעירה שרואה חזיונות של אנשים נעדרים, אחרי שג'סיקה הצילה כמה נעדרים, היא הצטרפה ל-FBI, שם הוקמה לה יחידה מיוחדת למציאת אנשים נעדרים.

בשנת 2009, היא גילמה את אליס המילטון במיני סדרה "אליס".

בשנת 2010 היא הופיעה בתפקיד אורח בעונה השביעית של "האנטומיה של גריי" בתפקיד אמיליה שפרד, אחותו של דרק. לאחר מכן באותה שנה היא הצטרפה לסדרה "מרפאה פרטית" כאשר היא משחקת את אותה הדמות, והפכה למשתתפת קבועה החל מהעונה הרביעית של הסדרה.

בשנת 2014, היא חזרה לסדרה "האנטומיה של גריי" במהלך העונה ה-11, שם הפכה למשתתפת קבועה בסדרה. באותה שנה שיחקה בסרט הקולנוע "איש נובמבר".

בשנת 2019 השתתפה בתפקיד אורח בספין-אוף השני של "האנטומיה של גריי", "תחנה 19".

## חיים אישיים
ב-27 ביוני 2009 סקורסון נישאה לזמר והמוזיקאי רוב ג'יילס הידוע בין היתר מלהקת הרוק "The Rescues". יש להם שלוש בנות יחד: אליזה, פאלומה מיכאלה "פיפה" וארווין לוסינדה "לאקי".

ההיריון הראשון שלה נכתב בקו העלילה של דמותה בעונה ה-5 של "מרפאה פרטית" והריונה השלישי נכתב בקו העלילה של דמותה בעונה ה-16 של "האנטומיה של גריי".

היא הפכה לתומכת גלויה לילדים שנולדו עם תסמונת דאון ולקויות קוגניטיביות אחרות, מאז לידתה של בתה השנייה, פיפה, שנולדה עם התסמונת. היא קיבלה את פרס ההסברה של Quincy Jones Exceptional Advocacy מטעם הקרן העולמית לתסמונת דאון ב-14 בנובמבר 2020.

סקורסון וג'יילס נפרדו במרץ 2020. במאי 2020, הם הגישו בקשה לגירושין לאחר עשר שנות נישואים. במרץ 2026 פורסם כי היא נמצאת בזוגיות עם אמט רוג'רס פייטמאסטר.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:בוגרות אוניברסיטת טורונטו
קטגוריה:קנדים ממוצא איטלקי
קטגוריה:קנדיות שנולדו ב-1981
איסוזו הילמן מינקס

**איסוזו הילמן מינקס** (באנגלית: **Isuzu Hillman Minx**) היא מכונית משפחתית, אשר יוצרה על ידי קונצרן הרכב היפני **[[איסוזו]]** (באנגלית: **Isuzu Motors Ltd**, ביפנית: **いすゞ自動車株式会社**) בין השנים 1953–1964 ברישיון **Rootes Motors Limited**, הבריטית. 

גרסת "איסוזו הילמן מינקס" (סדרה שנייה) (דגם "PH10") אשר התבססה על דגם "Mk VI Hillman Minx" יוצרה בין השנים 1953–1954.

גרסת "איסוזו הילמן מינקס" (סדרה שלישית) יוצרה בין השנים 1954 - 1964, (סדרות: PH11 (Mk VII Minx), PH12 (Mk VIII Minx)). 

סך הכל יוצרו 57,729 יחידות.

תאוצת "איסוזו הילמן מינקס" בין 0-100 קמ"ש היא 39.9 שניות.

## תצורות
* סדאן - 4 דלתות
* קבריולה - 2 דלתות (סדרה שלישית)
* סטיישן - 3 דלתות (סדרה שלישית)

## רמות גימור
* סטנדרט
* דה לוקס (Deluxe)
* סופר דה-לוקס  (Super Deluxe) (יוצר מינואר 1958)

## תמונות

קובץ:Isuzu Hillman Minx Mark Ⅵ, Rear view.jpg | איסוזו הילמן מינקס - סדרה 2 (Mark Ⅵ)
קובץ:Isuzu Hillman Minx Mark Ⅵ, Front view.jpg | איסוזו הילמן מינקס - סדרה 2 (Mark Ⅵ)
קובץ:Isuzu Hillman Minx rear.jpg | איסוזו הילמן מינקס - סדרה 3
קובץ:Isuzu Hillman Minx.jpg | איסוזו הילמן מינקס - סדרה 3
קובץ:Hillman Minx Interior 001.JPG | איסוזו הילמן מינקס - סדרה 3 - מבט לתא הנהג (מנוף מוט ההילוכים - בהגה)


## ראו גם
* הילמן מינקס
* איסוזו פלורין

## לקריאה נוספת
* איסוזו - היסטוריה, isuzu.co.jp

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1953
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
קטגוריה:כלי רכב יפניים
קטגוריה:רכבי הילמן
הילמן מינקס
יחסי ונצואלה – קוריאה הדרומית

**יחסי ונצואלה-קוריאה הדרומית** הם היחסים הדיפלומטיים הרשמיים שבין **[[קוריאה הדרומית|הרפובליקה של קוריאה]]** לבין **[[ונצואלה|הרפובליקה הבוליברית של ונצואלה]]**.

## היסטוריה
ונצואלה וקוריאה הדרומית כוננו יחסים דיפלומטיים ב-29 באפריל 1965. שתי המדינות השתייכו לגוש המערבי שתמך בארצות הברית במלחמה הקרה.

## ייצוג
* קוריאה הדרומית מיוצגת בוונצואלה באמצעות שגרירות בקראקס.
* ונצואלה מיוצגת בקוריאה הדרומית באמצעות שגרירות בסיאול.

## יחסים כלכליים
בשנת 2015 ייצאה ונצואלה סחורה בסך 19.1 מיליון דולר אמריקאי לקוריאה הדרומית, רוב רובה של הסחורה היה נפט. באותה השנה ייצאה קוריאה הדרומית לוונצואלה סחורה בסך 449 מיליון דולר אמריקאי, הסחורה כללה בעיקר צבעים וטכנולוגיות שונות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Viasat Sport N

**Viasat Sport N** (ה-N התווספה לשם כקיצור ל"נורווגיה"), היה ערוץ טלוויזיה ששידר ספורט. הוא הושק ב-29 בנובמבר 2005 כתחליף לערוץ Viasat Sport 1 בנורווגיה.

הערוץ היה מיזם משותף של Modern Times Group ו-Norsk Rikskringkasting.

הערוץ נסגר כאשר השיקה Viasat את Viasat Fotball ב-15 בספטמבר 2009.

המשרד הראשי של הערוץ היה באוסלו.

הערוץ שודר באפיק 11 ב-RiksTV.

## קישורים חיצוניים
* 
* https://web.archive.org/web/20070704042826/http://www.sportn.tv/

קטגוריה:ערוצי טלוויזיה נורווגיים
סיבירוטיטאן

**סיבירוטיטאן** (שם מדעי: *Sibirotitan*; מילולית: "טיטאן סיבירי".) הוא סוג של דינוזאור זאורופוד שנתגלה ב-2017 במערב סיביר, רוסיה והוא תואר בידי החוקר הסיבירי-רוסי אלכסנדר אבריאנוב (Alexander Averianov). הסוג הכיל מין בודד - **Sibirotitan astrosacralis**, שמשמעו: "os sacrum" - מלטינית: "עצם קדושה" ו-"ἄστρον" - מיוונית: כוכב, זאת עקב מבנה הכוכב בו העצמות מסתובבות.
## מאפיינים
דינוזאור זה היה בינוני בגודלו, בעל חוליות רחבות וגוף בינוני. מעריכים את גודלו בין 10 ל-20 טון מטרי, בהשוואה למבנה אפטוזאורוס. ממצאי המאובנים שנתגלו בתצורות אילק  שבמחוז קמרובו כללו חוליות מעמוד השדרה ועצמות כף הרגל.

מבנה גופו וחוליות הקמורות הגדולות לצד מבנה שיניו מרמז על קשר בינו לטיטאנוזאורים הענקיים, כאשר בעבר ראו בו קרוב של הברכיוזאוריים ובעבר אף סברו שהיה הדרוזאור. כיום משייכים אותו לקבוצה סומפוספונדילי.

## גלריה

Sibirotitan model.jpg|מודל של סיבירוטיטאן
Sibirotitan.jpeg


## קישורים חיצוניים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-2017
קטגוריה:סומפוספונדילי
קטגוריה:דינוזאורים שחיו בקרטיקון תחתון באסיה
קטגוריה:רוסיה: מאובנים
קטגוריה:מאובני טקסונים שתוארו ב-2017
Swingin' with My Eyes Closed

"**Swingin' With My Eyes Closed**" הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה החמישי, ''Now''. השיר יצא לאור ב-18 באוגוסט 2017, כסינגל השני מתוך האלבום.

עם יציאתו נכנס השיר אל המקום ה-77 במצעד שבסקוטלנד, וה-91 במצעד ההורדות של בריטניה.

## רקע וכתיבה
השיר נכתב על ידי טוויין לבדה בדומה לסינגל הראשון מתוך האלבום, והופק על ידה גם כן, ועל ידי רון אניילו. השיר יצא ראשית כל בשידור של BBC Radio 2, ב-18 באוגוסט 2017, ולאחר מכן הועלה לרשתות הסטרימינג.

את השיר תבצע טוויין גם בסיבוב ההופעות הרביעי שלה Now Tour, שעתיד להתחיל ב-3 במאי 2018.

## וידאו קליפ
הווידאו קליפ הנלווה שיצא לשיר צולם במבנה מסוים שבו ניתן לראות לאורכו רקדנים הרוקדים לצלילי השיר, ובין לבין גם את טוויין, כשהיא לבושה בבגדים בצבע שחור.

ישנם קטעים שבהם ניתן לראות את טוויין כשהיא מופיעה במסך כחול שבו היא לבושה בבגדים נוצצים.

## מיקמי שיא

## קישורים חיצוניים

## הערות שוליים

קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
יחסי איחוד האמירויות הערביות – אלג'יריה

**יחסי איחוד האמירויות הערביות–אלג'יריה** (בערבית: **العلاقات الجزائرية الإماراتية**) הם היחסים הבילטרליים בין **[[איחוד האמירויות הערביות]]** ובין **[[אלג'יריה|הרפובליקה האלג'יראית הדמוקרטית העממית]]**.

## ביקורים רשמיים ושיתוף פעולה
במאי 2010, שר הכלכלה של איחוד האמירויות הערביות סולטאן בן סעיד אל מנסורי הוביל את משלחת איחוד האמירויות לאלג'יריה. בביקורו נחתם הסכם משותף עם מזכירות ההנהלה של אלג'יר כרים ג'ודי.

במהלך הביקור נפגש מנסורי עם ראש ממשלת אלג'יריה אחמד אויחיא, והוחלט על הידוק היחסים בין שתי המדינות, כמו כן גם על הרחבת שיתוף הפעולה בתחומי ההשכלה הגבוהה, איכות סביבה, מימון, אנרגיה, תקשורת ותעשייה. אויחיא רואה באיחוד האמירויות הערביות כשער למזרח התיכון עבור אלג'יריה ו"מרכז אסטראטגי".

קיימת גם מועצה עסקית של איחוד האמירויות הערביות שמטרה לעודד סחר בין שתי המדינות ולהגדיל את ההשקעות בין איחוד האמירויות לאלג'יריה. בתחום האנרגיה, שני הצדדים דנו בפוטנציאל לשותפויות בחיפושי נפט ומנסים להרכיב פרויקטים משותפים בתחום האנרגיה המתחדשת.

## יחסים דיפלומטים
איחוד האמירויות הערביות מחזיקה בשגרירות רשמית באלג'יר. מאידך, אלג'יריה מחזיקה בשגרירות רשמית באבו דאבי וקונסוליה בדובאי.

## הערות שוליים

קטגוריה:ערכים ללא קטגוריות פיזיות - יחסי חוץ
חטיף שוקולד

[280px|ממוזער|שמאל|חטיף שוקולד אוסטרלי מתוצרת [קדבורי בשם *Cadbury Picnic bar* הכולל ופל, קרמל ובוטנים]]
**חטיף שוקולד** הוא יחידת ממתק עטופה לצריכה אישית, שאיננה טבלת שוקולד ואיננה יחידה קטנה כגון טראפל או יחידה הכלולה בבונבוניירה. צורת החטיף לרוב כמלבן מאורך (אם כי יש הנמכרים כאוסף יחידות כגון "קליק"), הרכיב העיקרי בו הוא שוקולד והוא כולל מרכיבים נוספים. 

המרכיבים הנוספים לשוקולד נחלקים לשלושה סוגים: מתן "גוף" וייצוב (כגון ופל, עוגייה, פצפוצי אורז וכו'); מילוי (קרמים שונים, נוגט, קרמל, חמאת בוטנים וכדומה) ורכיבי טעם ומרקם (אגוזים, שקדים, בוטנים, קוקוס וכו').

חטיף השוקולד הראשון יוצר על ידי חברת J. S. Fry & Sons מבריסטול, אנגליה ב-1847 והוא שווק לראשונה באופן רחב החל מ-1866 בשם *Fry's Chocolate Cream*.

חלק בלתי נפרד מחטיף שוקולד מסחרי היא העטיפה הממותגת שלו, שנועדה לשמירת טריות היחידות הנמכרות בנפרד. האסתטיקה של העטיפה מהווה חלק מחוויית הצרכנות ובידול המותג, עטיפות חטיפי השוקולד נוטות לשמור על עיצוב קבוע לאורך שנים רבות.

## ראו גם
* רשימת חטיפי שוקולד

## קישורים חיצוניים

*  - סקירה של רוב מותגי חטיפי השוקולד העיקריים הנמכרים בישראל
* הגדרה של חטיף שוקולד
* David Grager, A Century of Candy Bars: An Analysis of Wrapper Design

*
קטגוריה:שוקולד
קטגוריה:ממתקים
קטגוריה:חטיפים
Will I See You

**Will I See You** (בעברית: **האם אני אראה אותך**) הוא סינגל שהוקלט על ידי הפזמונאי פו הדב בשיתוף הזמרת הברזילאית אניטה. השיר יצא לאור ב-3 בספטמבר 2017, כסינגל שלא נכלל באף אלבום.

עם יציאתו נכנס השיר אל המקום ה-29 במצעד הרשמי שבברזיל, ולמצעדים נוספים הנמצאים שם גם כן.

## רקע וכתיבה
השיר נכתב על ידי אניטה, ג'ייסון בויד, אליהו סקוט ויורי טר סטג', והופק על ידי פו הדב. בנוסף לכך, השיר יצא במסגרת הפרויקט של אניטה בשם צ'ק מאט, שבו היא מוציאה שיר חדש בכל חודש. השיר שהוציאה לאחר מכן היה "Is That for Me", שיצא בשיתוף הדיג'יי אלסו.

## וידאו קליפ
הקליפ המוזיקלי של השיר יצא ב-3 בספטמבר 2017, בבימויו של מנואל נוגירה מקונספירצ'או, ובניהולם של לוצ'יאנה מטאר ופטריק פטרי. בסרטון של השיר, אניטה מופיעה בחדר לבן יחד עם פו הדב, וישנם קטעים בהם היא עירומה לחלוטין, ואותיות מתוך מקרן מסתירות את איבריה.

לדברי הבמאי, "השיר החדש הזה נותן מקום לאניטה, ומראה את האמן האמיתי שבתוכה, והוא מביא עמו משהו הרבה יותר פואטי, ולא נראה כמו כל קליפ רגיל שיוצא בדרך כלל".

## רשימת השמעה
* **Streaming**
# Will I See You" – 3:13"

## מיקומי שיא

## קישורים חיצוניים

## הערות שוליים

קטגוריה:שירי אניטה
קטגוריה:שירים בפורטוגזית
קטגוריה:שירים שנכתבו על ידי אניטה
יחסי אוגנדה–גמביה

**יחסי אוגנדה–גמביה** הם היחסים הדיפלומטיים הרשמיים שבין **[[אוגנדה|הרפובליקה של אוגנדה]]** לבין **[[גמביה|הרפובליקה של גמביה]]**.

## ייצוג
* אוגנדה אינה מיוצגת בגמביה, הן בדרג השגרירות והן בדרג הקונסולרי. אין לאוגנדה שגרירות מייצגת לא תושבת המואמנת דיפלומטית על גמביה.
* גמביה אינה מיוצגת באוגנדה, הן בדרג השגרירות והן בדרג הקונסולרי. אין לגמביה שגרירות מייצגת לא תושבת המואמנת דיפלומטית על אוגנדה.

## יחסים כלכליים
### כלכלת גמביה
גמביה היא אחת המדינות העניות בעולם. התוצר הלאומי לנפש, 2000 דולר לשנה, הוא במקום ה-179 בעולם (2006). אין בגמביה מחצבים, והכלכלה מתבססת על חקלאות, תיירות ודיג. בנוסף משמשת המדינה תחנת מעבר בסחר בינלאומי, אך היקף הפעילות בתחום זה פחת לאחר שפיחות חד בערך ה-פרנק CFA ב-1994 גרם לכך שסנגל תועדף כארץ מעבר.

הגידול החקלאי החשוב ביותר הוא הבוטנים, התורמים למעלה מחמישה אחוזים מכלל התוצר הלאומי. בנוסף מגדלים בגמביה אורז, תירס, דוחן, כותנה, קסאווה ודקלים, וכן בקר ועזים. החקלאות, שנעשית ברובה בשיטות מסורתיות, מעסיקה כשלושה רבעים מכוח העבודה במדינה.

המגזר התעשייתי אינו מפותח, והוא מבוסס על עיבוד מוצרי חקלאות: מאפיות, עיבוד בוטנים, מבשלות שכר וכדומה.

### כלכלת אוגנדה
אוגנדה היא מדינה עשירה במשאבים טבעיים, (בעיקר זהב, נחושת, קובלט, בדיל וטונגסטן) בעלת אדמה פורייה לעיבוד ובעלת מאגרים גדולים של מינרלים, אך אלה כמעט ואינם מנוצלים. בשל נתונים אלו נחשבת אוגנדה לבעלת פוטנציאל טוב לפיתוח ולצמיחה כלכלית. עם זאת, חוסר יציבות פוליטית וניהול כלכלי כושל גרמו לנסיגה כלכלית של המדינה, והותירו את אוגנדה כאחת מהמדינות העניות ביותר בעולם ובעלת רמת פיתוח נמוכה ביותר.

לאחר הזעזועים של שלטון אידי אמין החלה אוגנדה בתהליך שיקום ופיתוח כלכלי. תהליך זה זכה לברכת העולם שהזרים כספים רבים לצורך מימוש תוכנית זו. החל מאמצע 1984 גרמה מדיניות בזבזנית ובלתי שקולה של הממשלה לחידוש מלחמת האזרחים, והאטה את השיקום הכלכלי. מאז נטילת רסן השלטון ב-1986 נוקטת ממשלת מוסבני בצעדים חשובים לעבר שיקום כלכלי. תשתיות לאומיות שנהרסו במהלך מלחמת האזרחים או הוזנחו משוקמות (בעיקר מערך מסילות הברזל ומערך התקשורת).

ב-1987 נכנסה ממשלת אוגנדה למשא ומתן עם הבנק העולמי ועם קרן המטבע הבינלאומית על מנת לגבש תוכנית פעולה מסודרת לשיקום כלכלי בעזרת שני גופים בינלאומיים חשובים אלו. במקביל למשא ומתן החלה הממשלה לאכוף מדיניות כלכלית המיועדת לצמצום האינפלציה, לייצוב מחירי סחורות, ולשיפור מאזן התשלומים הלאומי. הממשלה גם המשיכה בשיקום התשתיות, הקלה על יזמות פרטית, וייעול המגזר הציבורי. מדיניות כלכלית זו נשאה פרי, והאינפלציה, שעמדה על 240% ב-1987 ירדה ל-42% ב-1992, ובשנת 2003 עמדה על 7.3%.

נכון ל-2014 החוב החיצוני של אוגנדה עומד על 1.456 מיליארד דולר, והיא קיבלה סיוע של 959 מיליון דולר. אוגנדה גם פעלה בשיתוף עם מדינות מפותחות על מנת לצמצם את החוב החיצוני שלה, ובחלק מהמקרים לבטלו כליל.

### סחר
כאמור, כלכלתה של גמביה היא לא מפותחת ומבוססת על בוטנים, הדבר מתבטא גם ביחסי הסחר שלה עם אוגנדה. בשנת 2015 ייצאה גמביה לאוגנדה סחורה בסך 2,230 דולר אמריקאי בלבד. הסחורה כללה בעיקר (53%) בגדים משומשים שנתרמו לאוגנדים. החלק השני (47%) היה וידאו ישן מהשנים הראשונות במילניום השלישי.

גם כלכלתה של אוגנדה היא חלשה מאוד והדבר מתבטא ביחסי הסחר עם גמביה. בשנת 2014 ייצאה אוגנדה לגמביה סחורה בסך 4,100 דולר אמריקאי בלבד. הסחורה הייתה כולה בגדים משומשים. מאז אותה השנה אין נתונים בנוגע לייצוא האוגנדי לגמביה.

## הערות שוליים

קטגוריה:ערכים ללא קטגוריות פיזיות - יחסי חוץ
פלך מינסק

**פלך מינסק** (רוסית: **Минская губерния**) היה גוברנייה באימפריה הרוסית, שבירתה הייתה העיר מינסק. שטח הפלך היה 91,213 קמ"ר, ואוכלוסייתו מנתה 2,147,621 תושבים בזמן מפקד האוכלוסין ב-1897. הוא גבל בפלך וילנה ופלך ויטבסק בצפון, בפלך מוגילב ןפלך צ'רניגוב במזרח, בפלך קייב ופלך ווהלין בדרום, בפלך גרודנו במערב.

הפלך הוקם לאחר חלוקת פולין ב-1793. מבחינה מנהלית הפלך היה מחולק ל־9 אוייזדים. פלך מינסק התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (הרפובליקה העממית של בלארוס והרפובליקה הסובייטית הסוציאליסטית הבלארוסית) המשיך להתקיים פלך מינסק עד שפורק ב־1921. על שטחו נוסד מחוז מינסק, החלק המערבי של הפלך הועבר לפולין בהתאם להסכם ריגה.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* מינסק (בירת הפלך)
* בוברויסק
* פינסק
* בוריסוב
* סלוצק
* רצ'יצה
* ניאסוויז'

## קישורים חיצוניים

* פלך מינסק, באתר JewishGen 

## הערות שוליים

מינסק
קמילה מנדס

**קמילה קררו מנדס** (באנגלית ופורטוגזית: **Camila Carraro Mendes**; נולדה ב-29 ביוני 1994) היא שחקנית אמריקאית, המוכרת בזכות תפקידה בתור ורוניקה לודג' בדרמת הנעורים "ריברדייל" (2017–2023) של רשת The CW.

## ראשית חייה
קמילה מנדס נולדה בשארלוטסוויל, וירג'יניה, להורים ברזילאים, ויקטור (מנהל עסקים) וג'יזל מנדס (דיילת אוויר). קמילה גדלה במיאמי, פלורידה. בהיותה בת שמונה התגרשו הוריה, והיא ואחותה הגדולה גדלו אצל אימן. אמה נולדה בפורטו אלגרה, בעוד אביה נולד בבירה ברזיליה. מנדס ומשפחתה החליפו את מקום מגוריהם פעמים רבות אך רוב ילדותה עברה עליה בפלורידה, שם למדה בבית הספר. בגיל עשר עברה לגור בברזיל למשך שנה. המשפחה התמקמה בסופו של דבר בדרום פלורידה, כאשר קמילה למדה בחטיבת הביניים. במאי 2016 סיימה את לימודיה בבית הספר לאמנויות על שם טיש באוניברסיטת ניו יורק.

## קריירה
תפקיד המשחק הראשון שלה היה בפרסומת של חברת איקאה.

בשנת 2016 לוהקה מנדס לתפקיד ורוניקה לודג' בסדרת הנעורים "ריברדייל", של רשת The Cw.

בשנת 2018 קמילה כיכבה בקליפ לשיר "Side Effects", של להקת הצ'יינסמוקרס. בהמשך השנה, לוהקה לתפקיד בסרט "הדייט המושלם", בתפקיד שלבי אשר ישר ישירות לנטפליקס ב-12 באפריל 2019.

בשנת 2022 שיחקה בתפקיד ראשי בסרט "עושות נקמה" בתפקיד דראה טורס לצדה של מאיה הוק.

## חיים אישיים
מנדס הייתה בזוגיות עם הצלם והבמאי איאן וואלאס מ-2013 עד 2017. באוקטובר 2018 החלה לצאת עם עמיתה לסדרה "ריברדייל", השחקן צ'ארלס מלטון, אך השניים נפרדו בדצמבר 2019.

בשנת 2023, היא חשפה שהיא יוצאת עם השחקן וכוכב האינטרנט רודי מנקוסו (אנ').

בראיון למגזין פיפל טענה מנדס כי היא הותקפה מינית במהלך תקופתה באוניברסיטת ניו יורק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:זוכי פרס בחירת הנוער
קטגוריה:פורבס 30Under30
קטגוריה:אמריקאים ממוצא ברזילאי
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
רואליה טובורוזה

שמאל|ממוזער|230px|תרמיל של רואליה טובורוזה
שמאל|ממוזער|230px|קטע וידאו המדגים את התפוצצות תרמיל של רואליה טובורוזה בהשפעת מים
**רואליה טובורוזה** (שם מדעי: *Ruellia tuberosa*) היא מין צמח בעל פרחים במשפחה הקוציציים. תחום התפוצה ההיסטורי שלו הוא במרכז אמריקה, אבל כיום הוא נפוץ גם באזורים הטרופיים של דרום ודרום-מזרח אסיה.

כמה מיני פרפרים, כדוגמת *[[Junonia lemonias]]* (באנגלית Lemon pansy) ו-*[[Junonia genoveva]]* (באנגלית Mangrove buckeye) ניזונים מעלי הרואליה טובורוזה.

## תיאור ותכונות
רואליה טוברוזה היא צמח דו-שנתי בעל פקעת כישורית עבה ופרחים סגולים מרשימים בצורת משפך, כשבאיים הקריביים הצמח פורח כל השנה. גובה הצמח בין 30 ל-60 סנטימטרים, העלים מוארכים וסגלגלים באורך 6–8 סנטימטרים וברוחב 2–4 סנטימטרים בקצה פטוטרת באורך 2 סנטימטרים. הפרי הוא הלקט באורך 2 סנטימטרים חסר גבעול המכיל כ-20 זרעים. מקורם של חלק מהכינויים של הצמח באנגלית כדוגמת "popping pod" (תרמיל מתפצפץ), "duppy gun" (אקדח דביק) ו"cracker plant" (צמח מתפוצץ) הוא בעובדה שילדים נהגים לשחק עם התרמילים היבשים שמתפוצצים כאשר משפשפים אותם עם רוק או מים.

רואליה טובורוזה יכולה לגדול בסביבה לחה ומוצלת. היא מעדיפה לגדול בערבות דשא ובצדי דרכים – לרוב כעשב שוטה בשדות מעובדים, וכן בבתי גידול צחיחים וכצמח מעזבות.

ברפואה מסורתית וברפואה המבוססת על איור ודה משתמשים בצמח כמשתן, לטפל בסוכרת, להוריד חום, לשכך כאבים, כנוגד יתר לחץ דם, כטיפול מגן על הקיבה ולטפל בזיבה. בצמח נעשה שימוש גם כמקור של צבע טבעי לצביעת בדים.

## קישורים חיצוניים

* Ruellia, ruellia tuberosa, popping pod: Philippine herbal medicine
* Weeds other than plants
* Indian Medicinal Plants

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:קוציציים
קטגוריה:צמחי נוי
קטגוריה:צמחי מרפא
ויקסן (סדרת רשת)

**ויקסן** (באנגלית: **Vixen** - שועלה) היא סדרת רשת אנימציה אמריקאית שהופקה על ידי גרג ברלנטי, מארק גוגנהיים ואנדרו קרייסברג, ועלתה לשידור ב-25 באוגוסט 2015, באתר CW Seed.

הסדרה מבוססת על דמות הקומיקס מארי מק'קייב/ויקסן של חברת DC קומיקס, אשר לוחמת בפשע באמצעות כוחות העל שלה, המאפשרים לה לאמץ את היכולות של כל בעל חיים שאי-פעם התקיים על פני כדור הארץ. הסדרה מהווה חלק מיקום החץ, אותו חולקים סדרות הטלוויזיה החץ, הפלאש, אגדות המחר סופרגירל ובאטוומן.

בינואר 2016, הסדרה חודשה לעונה השנייה, שעלתה לשידור ב-13 באוקטובר 2016.

## עלילת הסדרה
לאחר שהוריה נהרגו באפריקה על ידי גורמים מושחתים מקומיים, מארי מק'קייב מקבלת לידיה ירושה משפחתית, שרשרת המכילה את כוחותיה של ממלכת החי. היא פועלת בכינוי "ויקסן" ומשתמשת בכוחות אלו על מנת להילחם בפשע בעיר דטרויט ובאיומים כמו אלו שהובילו למות הוריה.

## צוות השחקנים
### שחקנית ראשית
* מגלין אצ'יקונווק וקימברלי ברוקס - **מארי מקייב** / **ויקסן**, נולדה באפריקה בכפר הסמוך לנהר הזמבזי וגדלה בארצות הברית. התייתמה מהוריה בגיל צעיר, וירשה ממשפחתה טוטם מיסטי, שמאפשר לה לאמץ את כוחותיה של ממלכת החי.

### דמויות חוזרות
* ניל פלין - **צ'אק, **אביה החורג של מארי.
* שון פטריק תומאס - **פרופסור מקליסטר, **פרופסור באוניברסיטה.
* אניקה נוני רוז - **קואסה,** אחותה הגדולה של מארי, המעוניינת להשיג את הטוטם לעצמה.
* קרלוס ואלדס - '''סיסקו רמון''', מהנדס מכונות ב-S.T.A.R. Labs, אשר מסייע לבארי אלן.
* גרנט גאסטין - '''בארי אלן/הפלאש''', גיבור על הפועל בעיר Central City ובעל מהירות על.
* סטיבן אמל - '''אוליבר קווין/החץ/החץ הירוק''', גיבור על הפועל בעיר סטארלינג סיטי. ללא כוחות על אך בעל כישורי לחימה עילאיים.
* אמילי בט ריקרדס - **פליסיטי סמוק**, חברתו ושותפתו של אוליבר קווין.
* האקים קה-קזים - **בנטו אשו**, גנרל לשעבר אשר אחראי להרס כפר הולדתה של מארי, ומבקש לאתר את טוטמי הזמבזי החסרים.
* קייטי קסידי - '''לוראל לאנס/הקנרית השחורה''', עו"ד מהעיר סטארלינג סיטי וחברת ילדות של אוליבר קווין, גיבורת על ללא כוחות על.
* ברנדון ראות' - **[[אטום (קומיקס)|ריי פאלמר/אטום]]**, מדען, ממציא, איש עסקים והמנכ"ל של פאלמר טכנולוגיות, שפיתח חליפת כוח המאפשרת לו בין היתר להתכווץ כרצונו.

### דמויות אורחות
* קארי וורר - **פאטי,** אמה המאמצת של מארי.
* פראנז דרמה - **[[פיירסטורם|ג'פרסון ג'קסון/פיירסטורם]]**, ספורטאי לשעבר בתיכון אשר הקריירה המקצועית שלו נפסקה עקב פציעה. כעת עובד כמכונאי רכב ומשמש כחלק מההרכב של פיירסטורם, יחד עם מרטין שטיין.
* ויקטור גרבר - **[[פיירסטורם|מרטין שטיין/פיירסטורם]]**: פיזיקאי גרעיני ופרופסור, שהוא גם חלק מההרכב של פיירסטורם, יחד עם ג'פרסון ג'קסון.
* טוקס אולאגונדויי - האם הביולוגית של מארי.

## קישורים חיצוניים
* 

## הערות שוליים

קטגוריה:סדרות רשת
קטגוריה:The CW: תוכניות וסדרות
קטגוריה:סדרות טלוויזיה המבוססות על קומיקס
קטגוריה:יקום החץ
קטגוריה:האחים וורנר הנפשה: סדרות טלוויזיה
קטגוריה:סדרות הנפשה של DC קומיקס
קטגוריה:סדרות טלוויזיה אמריקאיות שעלו לשידור בשנת 2015
מדליין פטץ'

**מדליין גרובלר פטץ**' (באנגלית: **Madelaine Grobbelaar Petsch**; נולדה ב-18 באוגוסט 1994) היא שחקנית אמריקאית, אשר ידועה בעיקר בזכות תפקידה כשריל בלוסום בסדרה "ריברדייל" של רשת The CW.

## ילדותה
מדליין נולדה ב-18 באוגוסט 1994 בפורט אורצ'רד, וושינגטון. בגיל שלוש החלה ללמוד מחול, ולאחר שנתיים תיאטרון. הוריה של פטץ' דרום אפריקאים במוצאם, והיא בילתה עד גיל 10 במעברים בין דרום אפריקה לוושינגטון. פטץ' חוותה בריונות בילדותה, בשל שערה האדמוני הטבעי, מבטאה הדרום אפריקאי. לאחר שסיימה את לימודי התיכון עברה ללוס אנג'לס. למדליין אח אחד.

## קריירה
בשנת 2014 הופיעה בפרסומת לקוקה-קולה.

בפברואר 2016 היא לוהקה לתפקיד שריל בלוסום ב"ריברדייל", לאחר שבתחילה הייתה אמורה להיבחן לתפקיד בסדרה "אגדות המחר", וצילומי הסדרה החלו בספטמבר של אותה שנה.

בשנת 2019, גילמה את דמותה של שרה בסרט האימה "פולארויד". בשנת 2020 שיחקה בתפקיד הראשי בסרט מותחן הפסיכולוגי "תועה באפלה" שביים קופר קארל ומבוסס על סרטו הקצר באותו שם משנת 2017.

## חיים אישיים
בגיל 14 אימצה אורח חיים טבעוני לאחר שהייתה צמחונית כל חייה.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:יוטיובריות אמריקאיות
קטגוריה:בלוגריות אמריקאיות
קטגוריה:טבעוניות אמריקאיות
קטגוריה:טבעונים אמריקאים
קטגוריה:זוכי פרס בחירת הנוער
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
יחסי פיג'י–רוסיה

[ממוזער|שגריר פיג'י מגיש את [כתב האמנה|כתב ההאמנה שלו לנשיא רוסיה דמיטרי מדבדב, 2010]]
**יחסי פיג'י–רוסיה** הם היחסים הדו צדדיים, השיתופיים, המדיניים והפוליטיים בין הרפובליקה של איי פיג'י לבין הפדרציה הרוסית. לאף צד מהמדינות אין שגריר תושב. שגריר רוסיה בפיג'י הוא אלכסנדר בלוקין, הפועל גם כשגריר הרוסי לאוסטרליה, ונואטו ונאורו, ויושב בקנברה, בירת אוסטרליה.

## היסטוריה
פיג'י הקימה יחסים דיפלומטיים עם ברית המועצות ב-30 בינואר 1974, אך כמעט ולא הייתה תחושה של יחסים בין השתיים. למרות זאת, לאחר הידרדרות היחסים בין פיג'י לאוסטרליה וניו זילנד, יחד עם ארצות הברית בשנת 2009, פיג'י החלה לחזק את קשריה עם רוסיה וסין.

ב-8 בפברואר 2010 הציג השגריר איזיקלי מטאיטוגה אישורים לנשיא רוסיה, דמיטרי מדבדב. השגריר נפגש עם מספר פקידים רוסים, ביניהם אלכסיי בורודבקין, סגן שר החוץ, ופקידים בכירים במשרד לפיתוח כלכלי, משרד החקלאות, סוכנות הדיג הפדרלית ולשכת המסחר והתעשייה של הפדרציה הרוסית. הפגישה נועדה לטפח שיתוף פעולה בין רוסיה ופיג'י בתחומי הסחר וההשקעות ולהגברת הקשרים הבילטרליים בין שתי המדינות. בחודש מאי 2010, קבוצה המורכבת מעורכי דין מפיג'י ומאנשי עסקים רוסים נפגשה למטרת תכנוני הקמת מועצת עסקים פיג'ית-רוסית

בתחילת שנת 2011 ביצעו המדינות עסקת נשק בשווי 8.8 מיליון דולר כדי לחמש מחדש את הכוחות הצבאיים של הרפובליקה של פיג'י.

## ביקורים מדרג גבוה
בפברואר 2012 ביקר שר החוץ הרוסי, סרגיי לברוב את פיג'י, כביקורו הראשון של פקיד בכיר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
וידוי (טולסטוי)

**וידוי** (ברוסית: **Исповедь**) הוא ספר קצר של הסופר הרוסי לב טולסטוי העוסק במלנכוליה, פילוסופיה ודת, שנכתב בשנים 1879–1880.

## תוכן
וידוי הוא תיאור אוטוביוגרפי של טולסטוי את מאבקו במשבר אמצע החיים. הוא מתאר את חיפושו אחר תשובה לשאלה: אם אלוהים אינו קיים, והמוות הוא ודאי, מה משמעות החיים? טולסטוי טוען שללא תשובה לשאלה זאת, חייו הם בלתי אפשריים.

הספר מתחיל במשל על אדם הבורח מפני חיה רעה לתוך באר יבשה, הרואה דרקון בתחתית הבאר והוא נאחז בשיח הצומח בסדק של קיר הבאר כדי שלא ליפול טרף לדרקון. בהיאחזו בשיח הוא רואה שני עכברים, אחד שחור ואחד לבן, הסובבים את השיח ומכרסמים ממנו. האדם מבין שקצו קרב, אבל בראותו טיפות דבש מפרחי השיח ומלקק מהם. טולסטוי מיד מביא את הנמשל: "כך אני, נדבק לשיח החיים, ביודעי שדרקון המוות מחכה לי בוודאות, מוכן לקרוע אותי לגזרים; ואיני יכול להבין למה נפלתי לסבל זה. ניסיתי ללקק את הדבש שבעבר נחם אותי, אבל הוא כבר אינו מעניק לי הנאה, והעכברים הלבנים והשחורים של היום והלילה מכרסמים בענף בו אני נאחז."

טולסטוי מתאר ארבע התייחסויות לבעיה שהוא תיאר:
# בורות – אם אדם אינו מודע למוות האורב לו, החיים נסבלים. אך טולסטוי דוחה גישה זאת בכך שמרגע שאדם מודע למוות הוא אינו יכול להתעלם ממה שהוא יודע.
# אפיקורסיות – מודעות לכך שהחיים הם זמניים והנאה מהרגע. טולסטוי דוחה גישה זאת כבלתי מוסרית, שכן היא אפשרית רק למעטים, בעוד רוב בני האדם אינם בעלי אמצעים מספיקים לחיי הנאה כאלו.
# התאבדות – טולסטוי מציין שזה הפתרון המתאים מבחינת יושרה אינטלקטואלית, שכן אם המוות ודאי, למה לחכות? אולם טולסטוי כותב שהוא אינו אמיץ מספיק ללכת בדרך זו.
# היאחזות – המשך החיים למרות האבסורד. טולסטוי כותב שהוא הולך בדרך זו כי הוא אינו יכול לעשות שום דבר אחר.

בהמשך פונה טולסטוי לשאלת מציאות האל.

## היסטוריה
הכותרת המקורית של הספר היה הקדמה לביקורת על תאולוגיה דוגמטית, כחלק אחד מעבודה של ארבעה חלקים הכוללת גם את "ביקורת על תאולוגיה דדוגמטית", "תרגום והרמוניזציה של ארבעת הבשורות" ו"מה אני מאמין?".

ניסיון ראשון לפרסם את הספר נעשה בשנת 1882 בכתב עת, אולם הוא נפסל על ידי הצנזורה של הכנסייה האורתודוקסית. בשנת 1884 הוא פורסם בז'נבה ובשנת 1906 ברוסיה. 

## הערכה
הספר מתואר כחשוב שביצירותיו האוטוביוגרפיות של טולסטוי. הספר השפיע על מהטמה גנדהי שאמר עליו שמתחת למעטה
הנוצרי שלו, יש בו מסר אוניברסלי.

המשל הפותח את הספר מוצג בו כ"משל מזרחי". אולם בן ציון גרשוני הצביע על העובדה שמשל דומה להפליא, מופיע בספר שני לוחות הברית מתחילת המאה ה-17, בו הוא מצוטט מספר בשם "אבן בוחן". על כן, מניח גרשוני שהמשל הגיע לטולסטוי ממקור יהודי.

## תרגום עברי
* "וידוי", בתוך: לב נ. טולסטוי, **כתבי הגות**, תרגמה והוסיפה הערות דינה מרקון, ירושלים: הוצאת כרמל, תשע"ו 2015.

## קישורים חיצוניים

* A Confession by Leo Tolstoy (1828-1910), תרגום לאנגלית משנת 1921

## הערות שוליים

קטגוריה:ספרי לב טולסטוי
קטגוריה:ספרי המאה ה-19
אליפות בריטניה (סנוקר)

**אליפות [[הממלכה המאוחדת|בריטניה]]** (באנגלית: **UK Championship**) הוא טורניר הסנוקר השני בחשיבותו בעולם לאחר אליפות העולם בסנוקר, המתקיים מדי שנה ברציפות, החל משנת 1977. הטורניר הוא אחת משלוש התחרויות החשובות והיוקרתיות ביותר בעולם הסנוקר - טורנירי "הכתר המשולש" (באנגלית: Triple Crown), יחד עם אליפות העולם בסנוקר וטורניר המאסטרס. החל משנת 1984 נהיה הטורניר לטורניר דירוג.

כיום הטורניר נערך בשיטת נוק-אאוט (המנצח עולה לשלב הבא, והמפסיד יוצא מהתחרות באופן סופי), בו משתתפים 32 מתמודדים: 16 המדורגים הראשונים בדירוג העולמי ו-16 שחקנים שעלו משלבי מוקדמות הטורניר, בו משתתפים 128 השחקנים המדורגים בעולם הנותרים, כאשר הראשון שמנצח במשחק אחד שישה משחקונים עולה לשלב הבא (הטוב מ-11 משחקונים אפשריים). במשחק הגמר, הראשון שמנצח עשרה משחקונים זוכה בטורניר (הטוב מ-19 משחקונים אפשריים). הטורניר מתקיים כיום בעיר יורק שבאנגליה, בין החודשים נובמבר לדצמבר, במשך תשעה ימים. כיום אליפות בריטניה היא טורניר הדירוג התשיעי בעונת סבב הסנוקר העולמי.

בין השנים 2001 ל-2006 החל להתקיים הטורניר באולם "יורק ברביקן" (York Barbican), שבעיר יורק שבאנגליה, אשר הוקם בשנת 1991. משנת 2011 ועד היום, חזר הטורניר להתקיים שוב באולם זה.

שיאן מספר הזכיות בטורניר בכל הזמנים הוא רוני או'סאליבן, עם שמונה זכיות במספר. בנוסף, או'סאליבן הוא גם שחקן הסנוקר הצעיר ביותר בכל הזמנים שזכה בטורניר (גיל 17 ו-358 ימים. אליפות בריטניה 1993) וגם שחקן הסנוקר המבוגר ביותר בכל הזמנים שזכה בטורניר (גיל 47 ו-363 ימים. אליפות בריטניה 2023). שיאן מספר הזכיות הרצופות בטורניר בכל הזמנים הוא סטיב דייוויס, עם ארבע זכיות רצופות בשנים 1984, 1985, 1986 ו-1987.

שיאני ההופעות בגמר אליפות בריטניה בכל הזמנים הם סטיב דייוויס וסטיבן הנדרי, לכל אחד מהם עשר הופעות בגמר הטורניר.

אליפות בריטניה הבאה תיערך בין ה-28 בנובמבר ל-6 בדצמבר 2026, והפרס המוענק לזוכה בה הוא 250 אלף פאונד (כך גם מספר נקודות הדירוג).

אלוף בריטניה הנוכחי הוא מארק סלבי (2025).

אליפות בריטניה משודרת באופן ישיר ומלא ברשת ה-BBC הבריטית וכן על ידי יורוספורט.

## קישורים חיצוניים
* 

קטגוריה:ביליארד
קטגוריה:הממלכה המאוחדת: תחרויות ספורט
יחסי אוסטרליה–פיג'י

**יחסי אוסטרליה–פיג'י** הם היחסים הדו-צדדיים, השיתופיים, המדיניים והפוליטיים בין קהיליית אוסטרליה לבין הרפובליקה של פיג'י.
לשתי המדינות ישנה נציבות גבוהה אחת אצל השנייה.

## היסטוריה
ימין|ממוזער|הערך החודשי של ייצוא הסחורות האוסטרליות לפיג'י (במיליארדי דולרים) מאז 1988.
יחסי אוסטרליה–פיג'י נעשו מתוחים עקב גינוייה של אוסטרליה על ההפיכה צבאית שהפילה את ממשלתו של ראש ממשלת פיג'י לאזניה קאראסה בדצמבר 2006. מנהיג פיג'י לאחר המהפכה, פרנק בינימארמה, האשים את אוסטרליה ב"בריונות" כלפי פיג'י לאחר שאוסטרליה הפעילה סנקציות והתעקשות על חזרה מהירה למשטר דמוקרטי. במרץ 2008 פרסמה ועדת זכויות האדם של פיג'י דו"ח שטען כי ייתכן שאוסטרליה תכננה פלישה חמושה לפיג'י בסוף 2006 כדי להחזיר את המשטר הדמוקרטי למדינה. שר החוץ של אוסטרליה, סטיבן סמית', דחה את הטענות ואמר: "הדבר הטוב ביותר שיכול לקרות לפיג'י הוא לא פרסומים מזויפים על לכאורה פעילות אוסטרלית חמושה בפיג'י אלא על קיום בחירות, החזרת המשטר הדמוקרטי לפיג'י וכיבוד זכויות האדם".

ב-4 בנובמבר 2009, ראש ממשלת פיג'י בינימארמה גירש את הנציב העליון האוסטרלי ג'יימס באטליי (Batley) ואת עמיתו בניו זילנד. בינימארמה אמר כי "אוסטרליה וניו זילנד ניסו לערער את מערכת המשפט של פיג'י ולהחליש את כלכלתה". כתגובה, אוסטרליה גירשה במהירות את הנציב העליון של פיג'י, קמלה קומאר אריה.

## ראו גם
* יחסי החוץ של אוסטרליה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי לוב – קוסטה ריקה

**יחסי לוב–קוסטה ריקה** הם היחסים הדיפלומטיים הרשמיים שבין **[[לוב|מדינת לוב]]** לבין **[[קוסטה ריקה|רפובליקת קוסטה ריקה]]**. קוסטה ריקה מכירה ומקיימת עם מועצת המעבר הלאומית הלובית קשרים דיפלומטיים, אך צרים ביותר וללא שיתופי פעולה מיוחדים.

## יחסים כלכליים
### כלכלת קוסטה ריקה
התמ"ג לנפש בקוסטה ריקה עמד ב-2005 על 11,100 דולר לשנה, מספר המציב אותה קרוב למדינות מזרח אירופה והרבה מעל לשכנותיה. התוצר הוא השני בגובהו באמריקה הלטינית.

באופן היסטורי התבססה הכלכלה על החקלאות: בעיקר גידול בננות, קפה, אננס וסוכר, וכן עץ ובקר.

אין בקוסטה ריקה משאבי טבע בכמויות משמעותיות - מלבד הטבע עצמו, שמהווה מוקד משיכה תיירותי.
בעשורים האחרונים עלתה חשיבותה של התיירות, במיוחד התיירות הסביבתית, שמהווה כיום את אחד התחומים העיקריים בכלכלת המדינה. בקוסטה ריקה פארקים לאומיים רבים המתוחזקים בצורה יעילה; מספר מיני הצומח והחי בקוסטה ריקה מסחרר ומושך תיירים רבים. כמות התיירים השנתית עלתה מ-780 אלף ב-1996 ל-1.5 מיליון ב-2004. התיירות מכניסה כיום יותר כסף זר מן הבננות והקפה, שני הגידולים החקלאיים הגדולים, יחד.

היציבות הפוליטית, רמת ההשכלה הגבוהה יחסית של האוכלוסייה, ועידוד מצד הממשלה, על ידי הקמת אזורי סחר חופשי, משכו השקעות גדולות מצד חברות זרות, ותרמו בשנים האחרונות לקידום מהיר של התעשייה במדינה. אינטל למשל פתחה מפעל גדול לייצור מיקרו-מעבדים, חלק מענף האלקטרוניקה המפותח במדינה, וחברת פרוקטר אנד גמבל קבעה במדינה את מרכז פעילותה בחצי הכדור המערבי. מיקומה של המדינה, באזור זמן של מרכז ארצות הברית ובטווח טיסה של שלוש שעות מלוס אנג'לס, לצד ההבדלים ברמות השכר בין ארצות הברית וקוסטה ריקה, הפכו אותה ליעד אטרקטיבי למיקור חוץ של חברות אמריקניות, למשל מרכזי תמיכה טלפונית או ניהול חשבונות.
החקלאות מהווה 8.5 אחוז מן התוצר, (2005), התעשייה 29.7% (2004), והשירותים, בכלל זה תיירות, 61.8% (2004)

### כלכלת לוב
כלכלת לוב מבוססת בעיקרה על מספר תחומים: תעשייה, נפט וחקלאות. התעשייה בלוב נשענת בעיקר על תעשיות הטקסטיל, הביגוד והמזון. ישנה גם תעשייה מתפתחת של מפעלים פטרוכימיים.

חלקם היחסי של ענפי הכלכלה השונים בתוצר הלאומי הגולמי:
* תעשיות הנפט - אזורה המדברי של לוב עתיר בעתודות נפט והיא ממוקמת בין חמש המדינות בעלות עתודות הנפט הגדולות בעולם. תעשיות הנפט מעסיקות בין 3–5 אחוזים מכוח העבודה במשק הלובי, אולם בחלק היחסי הקטן הזה, מפצה התוצר הלאומי הגולמי, שתעשיות הנפט בלוב מהוות כ-30% ממנו.
* חקלאות - מיקומה הגאוגרפי של לוב, במרכז מדבר סהרה, מעיב על החקלאות ומקשה על הגידולים החקלאים באזור, לכן הוקם בלוב "הנהר המלאכותי העצום", מערכת השואבת מים פוסיליים בלב המדבר ומובילה אותם בצינורות אל אזורי החוף המיושבים. למרות זאת, עדיין נאלצת לוב לייבא מזון. החקלאות מהווה כ-5% מהתוצר הלאומי הגולמי של לוב, ומעסיקה כ-20% מכוח העבודה במשק הלובי.
* תעשייה - מעסיקה כ-30% מכוח העבודה במשק ומהווה כ-20% מהתוצר הלאומי הגולמי.

הגוף הכלכלי המרכזי בלוב הוא הבנק המרכזי של לוב, המרכז ומווסת את מרבית הפעילות הכלכלית במדינה.

### סחר
לוב לא ייצאה לקוסטה ריקה אף דולר אחד מאז שנת 2013 בה היא ייצאה אליה לוחות ברזל בשווי אלף דולר אמריקאי. מה שמראה על הקושי הכלכלי הלובי. קוסטה ריקה ייצאה ללוב בשנת 2015 806 אלף דולר אמריקאי של בננות ופירות טרופיים אחרים.

## הערות שוליים

קטגוריה:ערכים ללא קטגוריות פיזיות - יחסי חוץ
קייסי קוט

**קייסי מורטון קוט** (באנגלית: **Casey Morton Cott**; נולד ב-8 באוגוסט 1992) הוא שחקן אמריקאי, מוכר בזכות תפקידו בתור קווין קלר בסדרת הטלוויזיה "ריברדייל" (2017–2023) של רשת "The Cw".

## ביוגרפיה
קוט גדל בכפר הקהילתי צ'גרין פולס (אנ'), מחוז קויאהוגה, בצפון מזרח אוהיו. הוא האמצעי מתוך שלושה ילדים של ריק קוט, מנהל השקעות וטייס קרב לשעבר בחיל האוויר של ארצות הברית, ולורי קוט (לבית מורטון). יש לו אחות צעירה, קארלי קוט, ואח גדול, השחקן קורי קוט (אנ'), וסיים את לימודיו בתיכון צ'גרין פולס (אנ'). הוא למד באוניברסיטת בוסטון במשך שנתיים לפני שהחליט ללמוד משחק, ועבר לבית הספר לדרמה של אוניברסיטת קרנגי מלון, שם סיים את לימודיו ב-2016.

## קריירה
בשנת 2012, הופיע קוט בהפקה מקומית באוהיו בהצגות Bloody Bloody Andrew Jackson ו"רומיאו ויוליה". בשנת 2014, הוא השתתף במחזה "*Parade"* בתיאטרון ניו הזלט בפיטסבורג, שם הוא מככב לצד כמה מחבריו מבית הספר למשחק. באוגוסט 2016 הוא שיחק את משה בקונצרט הבכורה של הפרויקט המוזיקלי של סטיבן שוורץ, בתיאטרון ביי סטריט בסאג' הרבור שבניו יורק.

ב-12 במרץ 2016, במהלך השנה האחרונה שלו בבית ספר למשחק, קוט לוהק בתור קווין קלר בסדרת הדרמה "ריברדייל", עיבוד טלוויזיה של היקום ארצ'י קומיקס. דמותו של קווין בולטת בזכות היותו הדמות ההומוסקסואלית הראשונה בהיסטוריה של ארצ'י קומיקס. קוט הצהיר בסרטון פייסבוק למעריצים במרץ 2017, כי נבחן במקור עבור התפקידים של ארצ'י אנדרוס וג'אגהד ג'ונס, לפני שקיבל את התפקיד של קווין. הדמות שגילם קוט הפכה לדמות ראשית בעונה השנייה.

בשנת 2017 הצטלם לקליפ של סברינה קרפנטר לשיר "Why".

## חיים אישיים
קוט מתגורר בעיר ניו יורק. ב-19 בדצמבר 2020, קוט הכריז על אירוסיו עם חברתו, ניקולה בסארה. הם נישאו ב-18 בדצמבר 2021. לקוט ולאשתו נולד ילד, קשיוס, ב-18 בספטמבר 2023.

## פילמוגרפיה
### קולנוע

### טלוויזיה

## קישורים חיצוניים

קטגוריה:אמריקאים ילידי אוהיו
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת קרנגי מלון
קטגוריה:אמריקאים שנולדו ב-1992
קול ספראוס

**קול מיטשל ספראוּס** (באנגלית: **Cole Mitchell Sprouse**; נולד ב-4 באוגוסט 1992) הוא שחקן אמריקאי ואחיו התאום של דילן ספראוס. מוכר בזכות הופעתו בתור קודי מרטין לצד אחיו בסדרות הטלוויזיה "החיים היפים של זאק וקודי" ו"החיים היפים על הסיפון" בערוץ דיסני, ובשנים 2017-2023 גילם את ג'אגהד ג'ונס בסדרת הטלוויזיה "ריברדייל" ברשת The CW.

## ביוגרפיה
קול מיטשל ספראוס נולד בעיר ארֶצו שבאיטליה, להורים אמריקאים, מת'יו ספראוס ומלאני רייט, שלימדו אנגלית בבית ספר בטוסקנה. קול נולד 15 דקות אחרי אחיו התאום הבכור דילן; ארבעה חודשים לאחר לידתם, דילן וקול ספראוס עברו עם משפחתם להתגורר בלונג ביץ', קליפורניה; קול נקרא על שמו של זמר הג'אז והפסנתרן נט קינג קול. בצעירותו, התגרשו הוריו וכתוצאה מכך הוא ואחיו דילן ספראוס עברו לגור עם אביהם.

ספראוס החל ללמוד באוניברסיטת ניו יורק ב-2011, לאחר שדחה שנה אחת. בתחילה התעניין בלימודי הפקת קולנוע וטלוויזיה, הוא החליט ללמוד במקום זאת לתואר ראשון במדעי הרוח עם התמחות בארכאולוגיה. הוא סיים את לימודיו לצד אחיו במאי 2015. ספראוס עבד זמן קצר בתחום הארכאולוגיה, השתתף בחפירות וביצוע עבודות מעבדה. הוא התמחה במערכות מידע גאוגרפי ובהדמיית לוויין. במהלך לימודיו ביצע חפירות קיץ באירופה ובאסיה. בזמן שעסק בעבודתו לתואר ראשון, הוא חשף מסכה של דיוניסוס בחפירה בבולגריה.

## קריירה
קול ואחיו, דילן, החלו לשחק בגיל שמונה חודשים בעקבות בעיות כספיות שהיו במשפחה. רוב הקריירה המוקדמת של ספראוס הייתה משותפת לזו של אחיו - חלק מתפקידיהם הראשונים היו תפקידים משותפים בתור תינוק או ילד אחד בפרסומות, בתוכניות טלוויזיה ובסרטים. בשל חוקי עבודת ילדים בקליפורניה, המגבילים את משך הזמן שבו ילדים יכולים להצטלם ביום, ליהוק התאומים בתפקיד אחד איפשר זמן רב יותר לצלם דמות אחת. כמה תפקידים בולטים שחלק עם אחיו כוללים את הדמויות של פטריק קלי בסיטקום "גרייס תחת אש" בין 1993 ל-1998, ג'וליאן בסרט "ביג דדי" (1999), ופיסטצ'ו דיגייסי הצעיר ב-2002. בשנת 2001 החל ספראוס להופיע בפרקים של הסיטקום "חברים", בתפקיד בנו של רוס גלר, בן; תפקיד זה היה תפקידו הראשון שבו הוא לא הופיע עם אחיו. כאשר הוא ואחיו גדלו, הם התחילו לקחת על עצמם תפקידים נוספים כדמויות נפרדות, אך לעיתים קרובות עדיין עבדו על אותם פרויקטים.

בשנת 2005 החל לגלם את קודי מרטין ביחד עם אחיו דילן בסדרת הילדים "החיים היפים של זאק וקודי" בערוץ דיסני עד 2011 בנוסף לסרט המשותף "זאק וקודי החיים היפים על הסיפון

הוא חזר למשחק בשנת 2017 כשהחל לגלם את הדמות של ג'אגהד ג'ונס בסדרה "ריברדייל" ברשת The CW.

בשנת 2019 גילם את וויל בסרט "במרחק נשימה".

## חיים אישיים
ספראוס עוסק גם בצילום. בשנת 2011, הוא השיק אתר צילום אישי ולקח שיעורים ב-NYU. הוא צילם עבור חברות אופנה גדולות כולל Teen Vogue, ווג, סאנדיי טיימס ו-W Magazine בין היתר.
ספראוס יצא עם השחקנית לילי ריינהרט בין השנים 2017-2020.
ב-31 במאי 2020, ספראוס נעצר לאחר שהצטרף להפגנות של אנטי-גזענות בלוס אנג'לס לאחר הרצח ג'ורג' פלויד.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זוכי פרס בחירת הנוער
קטגוריה:בוגרי בית הספר גאלאטין באוניברסיטת ניו יורק
קטגוריה:אמריקאים שנולדו ב-1992
דניאל גיליס

**דניאל ג'ושוע גיליס** (באנגלית: **Daniel Joshua Gillies**; נולד ב-14 במרץ 1976) הוא שחקן ניו זילנדי יליד-קנדה. הוא ידוע בשל גילום דמותו של אלייז'ה מייקלסון בסדרת הדרמה על-טבעית "יומני הערפד" ובסדרת הספין-אוף שלה "המקוריים".

## ביוגרפיה
גיליס נולד בוויניפג שבמניטובה, קנדה, להורים ניו זילנדים. כשהיה בן חמש, החליטו הוריו לשוב עמו אל מולדתם בניו זילנד, ועברו לעיר אינברקרגיל ואחר כך לעיר המילטון. אף שנולד למשפחה בעלת רקע רפואי חזק (אביו רופא ילדים, אמו אחות, וסבא-רבא-רבא-רבא שלו היה המנתח הפלסטי/רופא אף-אוזן-גרון, סר הרולד גיליס), הוא התעניין במשחק משום שהוא אמר שזה היה "הדבר היחיד שהייתי אי פעם טוב בו".

מתוסכל מחוסר ההזדמנויות בניו זילנד, הוא עבר לסידני שבאוסטרליה לשישה שבועות ב-2001, לפני שטס לקנדה למשך כחודשיים, שם עבד כמלצר ושוטף כלים עד שהחליט לעבור ללוס אנג'לס, ארצות הברית.

## קריירה
גיליס החל את הקריירה שלו בכמה הפקות תיאטרון אוקלנד. לאחר שהחליט כי אופציות המשחק שלו בניו זילנד היו מוגבלות, גיליס בחן את האפשרויות שלו בסידני ובקנדה. אז גיליס עבר ללוס אנג'לס והשיג תפקידים בסרטים הוליוודים, כגון "כלה ודעה קדומה", "ספיידרמן 2" ו"תחושה של ראייה".

בשנת 2010, הוא לוהק לתפקיד אלייז'ה מייקלסון לעונה השנייה של הסדרה "יומני הערפד", דמות אשר גילם לסירוגין עד העונה החמישית. בשנת 2013, הוא הצטרף לספין-אוף "המקוריים" בתפקיד ראשי.

בשנת 2012 החל לככב בסדרת הדרמה הרפואית הקנדית "נס רפואי" בתור האורתופד ד"ר ג'ואל גורן. גיליס עזב את הסדרה בתום העונה השלישית ב-2015.
 
בשנת 2017 שיחק גיליס בפרק הפיילוט של הסדרה הפעולה "אריות הים" בתור נייט.

בשנת 2019 החל לשחק בסדרה הדרמה הרומנטית "וירג'ין ריבר" מבית נטפליקס, בתור מארק מונרו, בעלה של מלינדה. בסדרה הוא נהרג בתאונת דרכים. הוא השתתף בעונה הראשונה, השנייה ובעונה הרביעית. 

## חיים אישיים
ב-8 באוגוסט 2004 הוא נישא לשחקנית האמריקאית רייצ'ל לי קוק , נולדו להם בת בספטמבר 2013 ובן באפריל 2015. ביוני 2019, הודיעו השניים על כך שהם נפרדים לאחר כ-15 שנות נישואין. ב-10 ביולי 2020 הגיש גיליס בקשה לגירושין מקוק, שהגיעו לקצם ב-10 במרץ 2021. 

בפברואר 2021 פורסם כי הוא החל בקשר זוגי עם הצ'לנית, ג'וליה מיסאקי.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה ניו זילנדים
קטגוריה:שחקני קולנוע וטלוויזיה קנדים
קטגוריה:מהגרים מקנדה
קטגוריה:ניו זילנדים שנולדו ב-1976
קטגוריה:קנדים שנולדו ב-1976
איסוזו פלורין

**איסוזו פלורין** (באנגלית: **Isuzu Florian**) היא מכונית משפחתית מתוצרת יצרנית הרכב היפנית איסוזו, בין השנים 1967–1983.

תאוצת "איסוזו פלורין" בין 0–100 קמ"ש היא 15.2 שניות (דגם מנוע 1,600 סמ"ק, תמסורת ידנית – 3 מהירויות שנת 1967).

## תצורות "איסוזו פלורין
* סדאן – 4 דלתות
* סטיישן – 4 דלתות

## סדרות "איסוזו פלורין"
* סדרה ראשונה (יוצרה בין השנים 1967–1977)
* סדרה שנייה (יוצרה מאוקטובר 1977)

### דגמים
* 1600
* Super 1600
* 1800
* 1800 TS
* דיזל

## תמונות

קובץ:Isuzu Florian 002.JPG | "איסוזו פלורין"
קובץ:Isuzu-Florian1800.JPG | "איסוזו פלורין" 
קובץ:1970 Isuzu Florian Deluxe sedan (9600347959).jpg  | "איסוזו פלורין", שנת 1970, דגם "Deluxe" 
קובץ:1970 Isuzu Florian Deluxe sedan (9603585552).jpg | "איסוזו פלורין", שנת 1970, דגם "Deluxe" 
קובץ:Isuzu Florian (16378128132).jpg | "איסוזו פלורין"
קובץ:Isuzu Florian (16191667310).jpg | "איסוזו פלורין"
קובץ:Isuzu Florian (16191400418).jpg | "איסוזו פלורין"
קובץ:Isuzu-Florian.JPG | "איסוזו פלורין"


## קישורים חיצוניים

*  (דגם סטיישן)
* 

## הערות שוליים

קטגוריה:דגמי מכוניות שהושקו ב-1967
קטגוריה:מכוניות משפחתיות
קטגוריה:מכוניות סטיישן
קטגוריה:כלי רכב יפניים
פלורין
פלטאוזאורוס

**פלטאוזאורוס** (שם מדעי: *Plateosaurus*; משמעות השם: "לטאה רחבה") הוא סוג של דינוזאור ארוך-צוואר שהיה היה מראשוני הזאורופודים הענקיים, אך היה קטן מהם בהרבה.

## מאפיינים
הדינוזאור חי בתקופת הטריאס המאוחרת מלפני 204–214 מיליון שנה. מאובנים רבים שלו נמצאו בצפון ומרכז אירופה (בגרמניה, שווייץ וצרפת). הראשון שבהם התגלה כבר ב-1834. זהו אחד הממצאים האירופאים הידועים. בגלל כמות שלדי הפלטאוזאורוסים שנמצאו בבת אחת וזה אומר שהפלטאוזאורוסים חיו בעדרים.

דינוזאור זה הגיע לאורך 4.8–10 מטר ולמשקל 600–4,000 ק"ג, קטן בהרבה מקרוביו המאוחרים. בשונה מזאורופודים אחרים, הוא יכול היה להתרומם על רגליו האחוריות, לעמוד עליהן ולהשתמש ברגליו הקדמיות לאחיזת ענפים. לפלאטוזאורוס היו שיניים חדות דמויות אזמל וככל הנראה הוא ניזון בעיקר מעלים ושיחים של מחטניים וציקסיים וייתכן שגיוון בטרף קטן או אף מנבלות.

## בתרבות
*הפלטאוזאורוס מופיע בפרק הראשון בסדרת ה-BBC, ללכת עם דינוזאורים לצד הצלופיזיס. הוא מופיע גם בהצגה ללכת עם דינוזאורים: ארנה מרהיבה ובמשחק האייפד "Walking with Dinosaurs: Inside Their World", בדומה לדמותו בסדרה.
*הוא נראה גם בסרט פנטזיה של וולט דיסני.
*הפלטאוזאורוס לא מופיע בסרטי פארק היורה אך מופיע כבובה בחנות מזכרות בסרט פארק היורה. בנוסף הוא נראה במשחקי מחשב של הסדרה כמו: עולם היורה: המשחק, פארק היורה 3: בניית פארק ומשחק ה-handheld: "פארק היורה: העולם האבוד".
*הוא נראה גם בסרט המסע לעמק החלומות 2: הרפתקה בעמק הגדול.
*הוא נראה במשחק המחשב "Dinosaur Simulator".
*כמו כן הוא מופיע בספר "The Vanished World" מאת יוזף אוגוסטה.
*בנוסף הוא הופיע בסדרה הדינוזאורים!.

## גלריה

Sketch plateosaurus bulky.jpg
Plateosaurus engelhardti.png
Plateosaurus.jpg


## קישורים חיצוניים

* 
* 

קטגוריה:פלטאוזאוריים
קטגוריה:דינוזאורים שחיו בטריאס עליון באירופה
קטגוריה:טקסונים שתוארו בידי כריסטיאן אריך הרמן פון מייר
קטגוריה:מאובני טקסונים שתוארו ב-1837